CELEX: 62014CN0525
Language: bg
Date: 2014-11-20 00:00:00
Title: Дело C-525/14: Иск, предявен на 20 ноември 2014. г.  — Европейска комисия/Чешка република

9.2.2015   
            
            
               BG
            
            
               Официален вестник на Европейския съюз
            
            
               C 46/23
            
         Иск, предявен на 20 ноември 2014. г. — Европейска комисия/Чешка република
   (Дело C-525/14)
   (2015/C 046/30)
   Език на производството: чешки
   
      Страни
   
   
      Ищец: Европейска комисия (представители: P. Němečková и G. Wilms)
   
      Ответник: Чешка република
   
      Искания на ищеца
   
   Ищецът моли Съда:
   
               —
            
            
               да установи, че като не е признала някои нидерландски маркировки, и по-специално на Waarborg Holland, Чешката република не е изпълнила задълженията си по член 34 от Договора за функционирането на Европейския съюз,
            
         
               —
            
            
               да осъди Чешка република да заплати съдебните разноски.
            
         
      Основания и основни доводи
   
   
               1.
            
            
               Като не е признала някои нидерландски маркировки, Чешката република ограничава свободата на движение на благородните метали, върху които е поставена такава маркировка, както и на предметите, произведени от такива метали.
            
         
               2.
            
            
               Дори ако благородните метали са маркирани от клон на нидерландска служба за маркиране в трета държава, тези стоки трябва да се третират като стоки с произход в Европейския съюз поради това, че благородните метали са маркирани в съответствие с нидерландските норми и са окончателно пуснати в свободно обращение.
            
         
               3.
            
            
               Чешката република не е доказала, че евентуалното ограничение на свободното движение на стоки е подходящо с оглед на преследваната цел за защита на потребителите и че то не надхвърля необходимото за нейното постигане.